На основу члана 12. Правилника о ближим критеријумима, начину и поступку доделе средстава или недостајућег дела средстава из буџета Града Ниша за подстицање програма и пројеката од јавног интереса која реализују удружења („Службени лист Града Ниша“, број 82/2014, 7/2017 и 116/2018), члана 26. Пословника о раду Комисије за спровођење конкурса за избор програма од јавног интереса које реализују удружења у области борачко-инвалидске заштите број: 329-1/2023-07 од 25.01.2023. године и тачке VIII Конкурса за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2023. години, број 345/2023-01 од 02.02.2023. године,

Комисија за спровођење конкурса за избор програма од јавног интереса које реализују удружења у области борачко-инвалидске заштите, на 5. седници, одржаној дана 18.04.2023. године, утврђује

**ДОПУНУ ЛИСТЕ**

**ВРЕДНОВАЊА И РАНГИРАЊА ПРИЈАВЉЕНИХ ПРОГРАМА**

**I** Комисија за спровођење конкурса за избор програма од јавног интереса које реализују удружења у области борачко-инвалидске заштите (у даљем тексту: Комисија) утврђује допуну Листе вредновања и рангирања пријављених програма по Конкурсу за финансирање и суфинансирање програма од јавног интереса које реализују удружења у области борачко-инвалидске заштите на територији Града Ниша у 2023.години .

У ставу I листе вредновања и рангирања пријављених програма број 329-19/2023-07 од 24.03.2023.године , која је објављена дана 27.03.2023.године, после тачке 7. додају се тачке 8. и 9. које гласе:

„**8**.**Удружење пензионисаних припадника војске и војних ветерана Србије,** са укупним бројем бодова 195 и предложеним износом средстава од 500.000,00 динара;

**9.СУБНОР Србије , ГО Ниш,** са укупним бројем бодова 195 и предложеним износом средстава од 500.000,00 динара;“

**II** ДопунуЛисте објавити на званичној интернет страници Града Ниша и на порталу е-Управе.

**III** Допуну Листе доставити Градоначелници Града Ниша, координатору Комисије за спровођење конкурса за избор програма од јавног интереса које реализују удружења у области борачко-инвалидске заштите и Градској управи за друштвене делатности Града Ниша.

**О б р а з л о ж е њ е**

Комисија је на 4.седници одржаној дана 24.03.2023.године утврдила листу вредновања и рангирања пријављених програма за седам благовремених и потпуних пријава под бројем 329-19/2023-07 која је објављена 27.03.2023.године.

Након објављивања Листе вредновања и рангирања пријављених програма, Комисији су пристигла два благовремена приговора и то: Удружења пензионисаних припадника војске и војних ветерана Србије и СУБНОР-а Србије , ГО Ниш.

Након разматрања истих на 5.седници одржаној дана 18.04.2023.године, Комисија је усвојила приговоре и одлучила да изврши допуну листе вредновања и рангирања пријављених програма број 329-19/2023-07 од 24.03.2023.године која је објављена дана 27.03.2023.године.

На основу наведених прописа допуна Листе се објављује обавезно на званичној интернет страници надлежног органа и на порталу е-Управе.

Број: 329- 22/2023-07

Датум, 18.04.2023. године

**КОМИСИЈА ЗА СПРОВОЂЕЊЕ**

**КОНКУРСА ЗА ИЗБОР ПРОГРАМА ОД ЈАВНОГ ИНТЕРЕСА**

**КОЈЕ РЕАЛИЗУЈУ УДРУЖЕЊА У ОБЛАСТИ БОРАЧКО-ИНВАЛИДСКЕ ЗАШТИТЕ**

**Председник**

**Драгана Живковић**